section_heading: Prvi svjetski rat
paragraph_text: Nakon što je s V. korpusom u jesen 1914. sudjelovao u teškim borbama oko Ivangoroda, Puhalo je s V. korpusom premješten u Karpate u sastav 3. armije kojom je zapovijedao Svetozar Borojević. U sastavu 3. armije Puhalov korpus sudjeluje u Karpatskoj ofenzivi čiji je cilj bio razbiti opsadu tvrđave Przemysl. Nakon neuspjeha ofenzive obolio je od dizenterije, te je na nekoliko tjedana bio prisiljen napustiti mjesto zapovjednika V. korpusa.